Эліс Бакай

Эліс Бакай (; нар. , Тырана, Албанія) — албанскі футбаліст, паўабаронца. Ігрок нацыянальнай зборнай Албаніі (2007—2013).

 Клубная кар’ера 
Пачаў займацца футболам у клубе «Крысталі», аднак хутка перабраўся ў «Партызані». У студзені 2002 года далучыўся да асноўнай каманды «Партызані», падпісаўшы сямігадовы кантракт, а на наступны год дэбютаваў за каманду ў Кубку Інтэртота. У канцы 2003 года гуляў за фарм-клуб «Нацыяналі» ў трэцім дывізіёне Албаніі. Пасля вяртання стаў часцей трапляць у склад.

У студзені 2009 года за 100 тысяч еўра перайшоў у тыранскае «Дынама», стаўшы найдаражэйшым іграком у гісторыі клуба. Дзякуючы добрым выступленням за клуб двойчы прызнаваўся іграком года ў Албаніі. У студзені 2011 года перайшоў у бухарэсцкае «Дынама», а ў лютым 2012 года стаў іграком адэскага «Чарнаморца». Трывала выступаў у складзе ўкраінскага клуба, гуляў у групавым раўндзе Лігі Еўропы, аднак у сакавіку 2014 года ў сувязі з пачаткам хваляванняў ва Украіне разам з іншымі легіянерамі пакінуў адэскі клуб. Вярнуўшыся на радзіму, не замацаваўся ў клубах «Кукесі» і «Скендэрбэў», пасля чаго ў ліпені 2014 года перайшоў у «Тырану», дзе паспяхова правёў два гады, за выключэннем жніўня 2015 года, калі кораткачасова быў іграком «Хапаэля» з Раананы.

У ліпені 2016 года падпісаў двухгадовы кантракт з харвацкім клубам «Спліт», аднак ужо ў лістападзе таго ж года пакінуў яго з-за фінансавых праблем. Вярнуўшыся ў Албанію, зноў стаў трэніравацца з «Тыранай», аднак з-за санкцый УЕФА, якая забараніла клубу рэгістраваць трансферы, так і не стаў іграком сталічнага клуба і пазней папоўніў склад шкодэрскай  «Влазніі». У жніўні 2017 года ў якасці свабоднага агента перайшоў у склад дзеючага чэмпіёна Албаніі «Кукесі», дзе стаў адным з асноўных ігракоў, з 12 галамі ішоў найлепшым бамбардзірам чэмпіянату.

У сакавіку 2018 года перайшоў у беларускі клуб «Шахцёр» з Салігорска"Шахтер" сообщил о подписании контракта с албанским полузащитником Бакаем. У салігорскай камандзе стаў адным з лідараў. У снежні 2018 года падоўжыў кантракт з «Шахцёрам»Бакай, Бурко и еще два игрока продлили контракты с "Шахтером". У сезоне 2019 заставаўся адным з вядучых ігракоў каманды, толькі з кастрычніка з-за траўмы амаль не з’яўляўся на полі. У снежні 2019 года па заканчэнні кантракта пакінуў «Шахцёр»Януш, Бакай, Рыбак и Ковалев официально покинули "Шахтер".

У студзені 2020 года падпісаў двухгадовы кантракт з брэсцкім «Дынама»Официально: Бакай - игрок брестского "Динамо". З-за траўмы прапусціў большую частку сезона 2020. У снежні 2020 года перайшоў у іншы брэсцкі клуб — «Рух»Элис Бакай перешел в "Рух", дзе пераважна выхадзіў на замену. У студзені 2022 года па заканчэнні кантракта пакінуў «Рух»Рахманов и Бакай покинули "Рух", пасля чаго завяршыў прафесійную кар’еруЭлис Бакай приехал проведать "Шахтер". Он повесил бутсы на гвоздь.

 Міжнародная кар’ера 
Выступаў за юніёрскую і моладзевую зборныя Албаніі.

21 лістапада 2007 года дэбютаваў у нацыянальнай зборнай Албаніі ў адборачным матчы чэмпіянату Еўропы 2008 супраць Румыніі (1:6), выйшаўшы на замену ў другім тайме.

 Дасягненні 
   Чэмпіён Албаніі: 2009/10
   Срэбраны прызёр чэмпіянату Албаніі: 2007/08
   Бронзавы прызёр чэмпіянату Албаніі: 2008/09
  Уладальнік Кубка Албаніі: 2004
  Футбаліст года ў Албаніі (2): 2009, 2010
   Срэбраны прызёр чэмпіянату Беларусі: 2018
   Бронзавы прызёр чэмпіянату Беларусі: 2019
  Уладальнік Кубка Беларусі: 2019
  Уладальнік Суперкубка Беларусі: 2020
  У спісе 22 найлепшых футбалістаў чэмпіянату Беларусі: 2019

 Крыніцы 

Катэгорыя:Футбалісты Албаніі
Катэгорыя:Ігракі зборнай Албаніі па футболе
Катэгорыя:Ігракі ФК Партызані Тырана
Катэгорыя:Ігракі ФК Дынама Тырана
Катэгорыя:Ігракі ФК Дынама Бухарэст
Катэгорыя:Ігракі ФК Чарнаморац Адэса
Катэгорыя:Ігракі ФК Тырана
Катэгорыя:Ігракі ФК Хапаэль Раанана
Катэгорыя:Ігракі ФК Спліт
Катэгорыя:Ігракі ФК Влазнія Шкодэр
Катэгорыя:Ігракі ФК Кукесі
Катэгорыя:Ігракі ФК Шахцёр Салігорск
Катэгорыя:Ігракі ФК Дынама Брэст
Катэгорыя:Ігракі ФК Рух Брэст